OpenLLM-France/wikimedia huggingface dataset:
# Anya-Anya I

L'Anya-Anya (més tard conegut com a Anya-Anya I per distingir-lo del segon moviment) fou un moviment militar del sud del Sudan.
El motins de les tropes sudistes el 1955 van provocar la fugida de molts soldats al bosc, que van mantenir una resistència contra els nordistes, però completament desorganitzada. El juny de 1963 un oficial de l'exèrcit del nord, Joseph Lago (o Lagu), va desertar, i va començar aquestes unitats disperses a les que va donar el nom d'Anya-Anya per una serp de picada mortal de la regió. El setembre del 1963 va iniciar l'ofensiva.
Després de 1965 es va formar el Front d'Alliberament d'Azània amb dissidents de la considerada moderada Sudan African National Union (SANU) que estaven exiliats a Kampala i que van donar tàcit suport polític a l'Anya-Anya. El ALF va constituir un govern anomenat Govern Nacional Provisional del Sud del Sudan (1967-1969) que va donar pas al Govern Nacional Provisional de l'Estat del Nil (o simplement del Nil) el qual fou dissolt el juliol de 1970, que va tenir poca incidència sobre el terreny en comparació als Anya Anya.
L'aparició de diversos governs rivals el 1969 feia poc efectiva la lluita i Joseph Ladu, que havia donat suport a la SANU, al Front d'Alliberament d'Azània, al Govern Provisional del Sud del Sudan, quan van començar els fraccionalismes (amb fins a 4 governs rivals) va decidir establir un braç polític per les seves forces de l'Anya-Anya que es va dir Anyanya National Organization (Organització Nacional Anyanya); un any després (1971), dissolts els quatre governs rivals, Ladu va absorbir aquests grups dispersos i es va canviar el seu nom pel de Moviment d'Alliberament del Sud del Sudan (South Sudan Liberation Movement) i l'exèrcit Anya-Anya es va passar a dir Front d'Alliberament del Sud del Sudan (South Sudan Liberation Front). Lagu preferia l'antic nom, però va acceptar la nova denominació. L'organització va quedar dirigida per Joseph Lagu com a comandant en cap; Frederick Magott com a comandant a Equatoria (la I Brigada); Joseph Akuon com a comandant a l'Alt Nil (la II Brigada) i Emmanuel Abur com a comandant a Bahr al-Ghazal (III Brigada). El comissionat civil fou Elia Lupe.
El Moviment d'Alliberament del Sud va reunir el suport de gairebé totes les faccions, i va negociar amb el govern i després de l'acord d'Addis Abeba (26 de febrer de 1972) l'exèrcit Anya Anya fou dissolt i bona part dels seus membres van passar a l'exèrcit sudanès, la policia i l'administració, entre els quals Joseph Lago (que aviat va rebre el nomenament com a Major General) i John Garang de Mabior, després el cap de la rebel·lió de 1983 que va entrar com a capità.

## Referències

* Foreign policy trends in Southern Sudan per John G. Nyout Yoh
# Concili de Cartago del 411

El concili de Cartago de 411 (també conegut com a conferència de Cartago) va ser un concili celebrat a Cartago i que va comptar amb la participació de 286 bisbes catòlics i 279 donatistes de les províncies romanes d'Àfrica.
El concili va tenir lloc després que l'emperador Honori, mitjançant l'Edicte de la Unió del 406, hagués assimilat els donatistes als heretges i cedís les seves propietats als catòlics. El bisbe donatista Primià, sense voler rendir-se, es va dirigir a l'emperador a Ravenna, demanant i aconseguint un debat amb els catòlics. El 410, l'emperador va encarregar al senador Marcel·lí de Cartago que organitzés preparatius per a la conferència. El mateix Marcel·lí havia de ser l'àrbitre i jutge. Amb carta de l'1 de juny de 411, Marcel·lí va convidar els bisbes de les dues confessions a la conferència, garantint la imparcialitat del judici. En el debat van sorgir les posicions tant catòliques com donatistes, i Agustí, bisbe d'Hipona, va argumentar els seus arguments, convertint-se en la figura clau de tot el concili.
En lloc de debatre sobre el problema general de les obligacions del sacerdoci i la validesa dels sagraments lliurats pels sacerdots defectuosos, els donatistes es van centrar en la validesa de l'elecció del bisbe Cecilià, disputa que ja s'havia tractat un segle abans.
El concili va acabar amb el rebuig del donatisme. Honori va confirmar aquesta decisió amb un edicte de 30 de gener de 412.

## Bibliografia

* (francès) Auguste Audollent, Carthage romaine, Paris 1901, pp. 525-527
* (francès) Edward Gibbon, The History of the Decline and Fall of the Roman Empire, t. 6, Lefèvre, 1819
# Gran Premi d'Alemanya del 1998

Resultats del Gran Premi d'Alemanya de Fórmula 1 de la temporada 1998, disputat al circuit de Hockenheimring el 2 d'agost del 1998.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 8 | Mika Häkkinen | McLaren - Mercedes | 45 | 1h 20' 48. 0 | 1 | 10 |
| 2 | 7 | David Coulthard | McLaren - Mercedes | 45 | + 0.426 s | 2 | 6 |
| 3 | 1 | Jacques Villeneuve | Williams - Mecachrome | 45 | + 2.577 s | 3 | 4 |
| 4 | 9 | Damon Hill | Jordan - Mugen - Honda | 45 | + 7.185 s | 5 | 3 |
| 5 | 3 | Michael Schumacher | Ferrari | 45 | + 12.613 s | 9 | 2 |
| 6 | 10 | Ralf Schumacher | Jordan - Mugen - Honda | 45 | + 29.738 s | 4 | 1 |
| 7 | 5 | Giancarlo Fisichella | Benetton - Playlife | 45 | + 31.026 s | 8 | |
| 8 | 4 | Eddie Irvine | Ferrari | 45 | + 31.649 s | 6 | |
| 9 | 2 | Heinz Harald Frentzen | Williams - Mecachrome | 45 | + 32.784 s | 10 | |
| 10 | 14 | Jean Alesi | Sauber - Petronas | 45 | + 48.371 s | 11 | |
| 11 | 6 | Alexander Wurz | Benetton - Playlife | 45 | + 57.994 s | 7 | |
| 12 | 12 | Jarno Trulli | Prost - Peugeot | 44 | + 1 Volta | 14 | |
| 13 | 21 | Toranosuke Takagi | Tyrrell - Ford | 44 | + 1 Volta | 15 | |
| 14 | 17 | Mika Salo | Arrows | 44 | + 1 Volta | 17 | |
| 15 | 11 | Olivier Panis | Prost - Peugeot | 44 | + 1 Volta | 16 | |
| 16 | 23 | Esteban Tuero | Minardi - Ford | 43 | + 2 Voltes | 21 | |
| Ret | 15 | Johnny Herbert | Sauber - Petronas | 37 | Caixa canvi | 12 | |
| Ret | 22 | Shinji Nakano | Minardi - Ford | 36 | Caixa canvi | 20 | |
| Ret | 18 | Rubens Barrichello | Stewart - Ford | 27 | Caixa canvi | 13 | |
| Ret | 19 | Jos Verstappen | Stewart - Ford | 24 | Caixa canvi | 19 | |
| Ret | 16 | Pedro Diniz | Arrows | 2 | Accelerador | 18 | |

## Altres

* Pole: Mika Häkkinen 1' 41. 838
* Volta ràpida: David Coulthard 1' 46. 116 (a la volta 17)

## Referències

* «La web Oficial de la Fórmula 1». [Consulta: 30 - 03 - 2010].
# Medea (desambiguació)

«Medea o Médée» té aquests significats:
* Mitologia grega: Medea, filla d'Eetes, rei de la Còlquida i de la nimfa Idia
* Música:
** Medea (Benda), òpera de Georg Benda
** Médée (Charpentier), òpera de Marc-Antoine Charpentier
** Médée (Cherubini), òpera en tres actes de Luigi Cherubini amb llibret de François-Benoit Hoffmann basat en Medea d'Eurípides
** Medea (Gianettini), òpera d'Antonio Gianettini
** Medea (Mercadante), òpera de Saverio Mercadante
** Medea (Pacini), òpera en tres actes de Giovanni Pacini
** Medea (Reimann), òpera d'Aribert Reimann
** Medea (Smith), òpera de John Christopher Smith
** Medea in Corinto, òpera de Simon Mayr
* Literatura:
** Medea (obra d'Eurípides), obra teatral escrita per Eurípides
** Medea (obra de Sèneca), obra teatral escrita per Sèneca
* Cinema:
** Medea (pel·lícula de 1969), pel·lícula dirigida per Pier Paolo Pasolini
** Medea (pel·lícula de 1988), pel·lícula dirigida per Lars von Trier
** Médée (pel·lícula), pel·lícula de 2001 dirigida per Don Kent i protagonitzada per Isabelle Huppert
* Geografia:
** Medea (Algèria), ciutat d'Algèria capital de la província homònima
** Medea (Gorizia), municipi italià dins de la província de Gorizia
* Biografies:
** Medea Borelli (1861-1924), soprano italiana
** Medea Mei (1859-1952), mezzosoprano i soprano italiana, esposa del tenor Nikolai Figner
* Miscel·lània:
** Medea furiosa, quadre pintat pel francès Eugène Delacroix
** (212) Medea, asteroide pertanyent al cinturó d'asteroides descobert per Johann Palisa
# Tautogolabrus adspersus

Tautogolabrus adspersus és una espècie de peix de la família dels làbrids i de l'ordre dels perciformes que es troba des de Terranova i el Golf de Sant Llorenç (Canadà) fins a als Estats Units.
Els mascles poden assolir els 38 cm de longitud total.

## Referències

* 1 2 FishBase (anglès)
# Bryggen

Bryggen (en noruec 'moll, embarcador') és un barri històric situat al nord-oest de la ciutat de Bergen, Noruega, situat en un moll a la costa oriental del fiord on s'assenta la ciutat. Fins a la Segona Guerra Mundial, el nom del barri era Tyskebryggen (embarcador alemany). Està inscrita a la llista del Patrimoni de la Humanitat de la UNESCO des del 1979.

## Història

Bryggen era el barri dels comerciants de la lliga Hanseàtica, establerts aquí el 1360. Al llarg de la història, Bryggen, amb els seus edificis de fusta, ha sofert diversos incendis; avui en dia, la quarta part dels edificis daten de després de l'incendi de 1702; la resta són més recents. Es conserven alguns soterranis de pedra que daten del segle xv. Després de l'incendi de 1955, en la zona afectada es va construir un museu i diverses cases de fusta a l'estil antic; també s'edificà un hotel de totxo molt que ha comportat molta controvèrsia.

## Referències

* ↑ http://whc.unesco.org/en/list/59
# Leszek Stępniewski

Leszek Stępniewski (Skierniewice, Voivodat de Łódź, 22 d'abril de 1962) va ser un ciclista amateur polonès. Va destacar en la pista on va aconseguir una medalla de plata al Campionat del món de persecució per equips de 1985.

## Palmarès

* 1985
** Vencedor d'una etapa a la Dookoła Mazowsza
* 1986
** 1r al Tour de Loir i Cher i vencedor d'una etapa
** Vencedor d'una etapa a la Cursa de la Pau

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Anya (cràter)

Anya és un cràter d'impacte en el planeta Venus de 18,1 km de diàmetre. Porta el nom d'un antropònim rus, i el seu nom va ser aprovat per la Unió Astronòmica Internacional el 1985.

## Referències

* ↑ «Anya». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Concili de Bordeus

El concili de Bordeus fou una reunió de bisbes de Nèustria convocada pel rei Khilderic II (662–675) probablement l'any 673, celebrat a Bordeus, que formava part de l'Aquitània d'Austràsia. Hi van assistir tres bisbes metropolitans, el de Bourges (Comtat de Berry), el de Bordeus, i el d'Eauze, i molts bisbes dependents d'aquests metropolitans; el bisbe d'Albi (probablement Ricard) va ser representat per l'abat Onoald i fou l'únic assistent del Llenguadoc (l'Albigès era part d'Austràsia). El concili es va reunir en presència del duc Llop (possible duc de Gascunya vers 670-685 ?). Els cànons del concili s'han conservat. Els principals temes que es van tractar foren la reforma de la disciplina de l'església i el restabliment de la tranquil·litat del regne.

## Referències

* ↑ Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Goyencourt

Goyencourt és un municipi francès situat al departament del Somme i a la regió dels Alts de França. L'any 2007 tenia 95 habitants.

## Demografia
### Població

El 2007 la població de fet de Goyencourt era de 95 persones. Hi havia 36 famílies de les quals 8 eren unipersonals (4 homes vivint sols i 4 dones vivint soles), 20 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 39 eren l'habitatge principal de la família, 1 era una segona residència i 2 estaven desocupats. Tots els 42 habitatges eren cases. Dels 39 habitatges principals, 30 estaven ocupats pels seus propietaris, 6 estaven llogats i ocupats pels llogaters i 3 estaven cedits a títol gratuït; 5 tenien tres cambres, 7 en tenien quatre i 27 en tenien cinc o més. 31 habitatges disposaven pel capbaix d'una plaça de pàrquing. A 18 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Goyencourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 8 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 65 persones, 43 eren actives i 22 eren inactives. De les 43 persones actives 42 estaven ocupades (24 homes i 18 dones) i 1 aturada (1 dona i 1 dona). De les 22 persones inactives 8 estaven jubilades, 7 estaven estudiant i 7 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa extractiva, 1 d'una empresa de construcció i 1 d'una empresa de transport.
L'únic servei als particulars que hi havia el 2009 era un guixaire pintor.
L'any 2000 a Goyencourt hi havia 3 explotacions agrícoles que ocupaven un total de 243 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Goyencourt a l'INSEE.
* Évolution et structure de la population Fitxa amb el detall de dades de Goyencourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Matrees

Matrees (en llatí Matreas, en grec antic Ματρέας) anomenat ὁ πλάνος o λαθπλάνος, el Mentider o l'Impostor, fou un escriptor grec autor de nombrosos enigmes, algun dels quals és esmentat per Ateneu i per Suides.
També va escriure una paròdia sobre els problemes d'Aristòtil, segons sembla pel títol de l'obra que dona Ateneu. Se l'ha confós sovint amb Matrees o Matró de Pitana.

## Referències

* ↑ Matreas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 973
# Thomas Lance

Thomas Glasson Lance (St Pancras, Camden, Londres, 14 de juny de 1891 - Brighton, 29 de febrer de 1976) va ser un ciclista anglès que va prendre part en els Jocs Olímpics d'Anvers de 1920. Va participar en dues proves: en tàndem, formant parella amb Harry Ryan, guanyà la medalla d'or per davant la parella sud-africana i neerlandesa. En velocitat individual fou eliminat en les rondes de repesca.

## Referències

* ↑ «Olympedia – Thomas Lance». [Consulta: 9 desembre 2023].

## Enllaços externs

* Fitxa de Thomas Lance a sitiodeciclismo.net.
# Caja Vital Kutxa

Caja Vital Kutxa és una caixa d'estalvis basca amb seu a Vitòria.

## Referències

* ↑ «Economía.- El presidente de Caja Vital invita a BBK y Kutxa a construir "un potente sector financiero vasco"» (en castellà). El Economista, 16-10-2010. [Consulta: 17 octubre 2010].

## Vegeu també

* Confederació Espanyola de Caixes d'Estalvis
# Kwinti

El kwinti és una llengua criolla basada en l'anglès de Surinam estretament relacionada amb el ndyuka i parlada pels kwintis. L'idioma té menys de 300 parlants, i dividit del crioll de plantació, que actualment es coneix com sranan tongo a mitjan segle xviii. L'alternança de codi amb Sranan Tongo i neerlandès era comú entre la generació més jove el 1973, i al voltant del 70% de la tribu s'ha traslladat a les zones urbanes. UNESCO la considera una llengua amenaçada.
Als anys setanta, Jan English-Lueck va recollir un vocabulari de 500 paraules. A diferència del ndyuka, la lletra r es pronuncia de manera similar al sranà tongo i al neerlandès, tot i que s'ha descobert més tard parlants sense r. Al voltant de tres quartes parts de les paraules eren semblants a Sranan Tongo, molt poques (aproximadament un 3%) eren relacionades amb el matawai i aproximadament un 17% no es trobaven en la resta de criolls i provenien principalment del neerlandès. Les diferències es poden explicar per l'educació, ja que segons un estudi del 2011 la població de Witagron tenia un bon domini de neerlandès i de sranan tongo.

## Referències

* ↑ Hoogbergen, 1992, p. 123.
* ↑ Borges, 2014, p. 195.
* ↑ Borges, 2014, p. 188.
* ↑ Elst, 1973, p. 14.
* ↑ Richard Price. «The Maroon Population Explosion: Suriname and Guyane».
* ↑ «Kwinti». Arxivat de l'original el 29 d’octubre 2021.
* ↑ Borges, 2014, p. 188-189.
* ↑ Borges, 2014, p. 191.

## Bibliografia

* Borges, Roger. The Life of Languagedynamics of language contact in Suriname. Utrecht: Radboud University Nijmegen, 2014.
* Elst, Dirk van der. The Coppename Kwinti: Notes on an Afro-American tribe in Suriname. University of Florida, 1973.
* Hoogbergen, Wim (1992). Origins of the Suriname Kwinti Maroons, New West Indian Guide / Nieuwe West-Indische Gids 66, no: 1/2, Leiden, 27-59, KITLV. Green, E.C., The Matawai Maroons: An Acculturating Afro American Society, PhD. dissertation, Washington, D.C.: Catholic University of America, 1974.
# Any tròpic

Un any tròpic (del grec antic τρόπος (tropos) = 'gir, revolució') és el temps que s'esdevé entre dos passos successius de la Terra pel primer punt d'Àries. Aquest punt de l'òrbita de la Terra marca el començament de la primavera perquè l'eix de la Terra coincideix amb l'eix de l'esfera celeste, després que durant l'hivern aquest eix hagi estat inclinat, amb el pol nord de la Terra cap al costat oposat al Sol. El primer punt d'Àries sofreix un lent moviment de rotació retrògrad al voltant de Sol, anomenat precessió dels equinoccis, que fa que la Terra el retrobi abans d'arribar a fer un gir complet de 360°: exactament l'any tròpic és un gir de 359° 59′ 09″. L'any civil es fixa a partir d'aquest any, ja que és el que marca el pas de les estacions: precisament per això se l'anomena tròpic o solar. Dura 365,2422 dies civils. També se l'anomena any solar.

## Vegeu també

* Any.
* Any draconític.
* Any anomalístic.
* Any sideri.
* Any civil.
* Temps astronòmic.
# Les Sentiments

Les Sentiments és una pel·lícula dramàtica francesa del 2003 escrita per Noémie Lvovsky i Florence Setvos i dirigida per Lvovsky.

## Trama

François i Edith són recentment casats. François, un nou metge, s'ofereix per fer-se càrrec de la consulta de Jacques a la petita ciutat. Jacques i la seva dona Carole ofereixen als nuvis llogar una petita cabana a la seva propietat.
Les dues parelles aviat fan una amistat i aviat la bella Edith comença una relació sexual amb Jacques. El romanç, però, es descobreix i Edith deixa Jacques per tornar amb el seu marit destruint la parella gran en el procés.

## Repartiment

* Nathalie Baye com a Carole
* Jean-Pierre Bacri com a Jacques
* Isabelle Carré com a Edith
* Melvil Poupaud com a François
* Agathe Bonitzer com a Sonia
* Virgile Grünberg com a Léo
* Valeria Bruni Tedeschi de mare jove

## Reconeixements

| Premi / Festival de cinema | Categoria | Receptors i nominats | Resultat |
| Premis César | Millor pel·lícula | | Nominat |
| Premis César | Millor actor | Jean-Pierre Bacri | Nominat |
| Premis César | Millor actriu | Nathalie Baye | Nominat |
| Premis César | Millor actriu | Isabelle Carré | Nominat |
| Premi Louis-Delluc | Millor pel·lícula | | Guanyador |
| Mostra de Venècia | Lleó d'Or | | Nominat |

## Referències

* ↑ «Les Sentiments». JP's Box-Office.
* ↑ Les Sentiments, cineuropa.org
* ↑ Les Sentiments a unifrance.org
* ↑ Cinéma - La 29e nuit des Césars «Les invasions barbares» et Julie Depardieu conquièrent le théâtre du Châtelet à Paris, L'Orient-Le Jour, 23 de febrer de 2004
* ↑ «Venice 60 - in competition». labiennale.org. Arxivat de l'original el 13 December 2003. [Consulta: 8 juny 2018].

## Enllaços externs

* Tràiler de la pel·lícula a YouTube
# Goyang Kookmin Bank FC

El Goyang Kookmin Bank FC fou un club de futbol sud-coreà de la ciutat de Goyang.

## Història

El club va ser fundat l'1 de febrer de 1972, i competí en competicions amateurs, amb notable èxit. L'any 1983 fou membre fundador de la K-League. Abandonà aquesta lliga en finalitzar la temporada 1984, retornant a la competició amateur. La crisi feu desaparèixer el club el desembre de 1997. El 28 de febrer de 2000, el Kookmin Bank decidí tornar a reconstruir el club. L'any 2003 ingressà a la recent creada National League, la segona divisió sud-coreana. Inicialment el club estava ubicat a la ciutat de Gimpo, traslladant-se més tard a Goyang, adoptant el nom Goyang Kookmin Bank.

## Palmarès

* National League
** 2003, 2004, 2006
* Korea National League Championship
** 2009
* Copa President sud-coreana de futbol
** 1973, 1983, 1986, 1990, 1995, 2003
* Campionat sud-coreà de futbol
** 1978

## Futbolistes destacats

* Cho Se-Kwon
* Hwang Yeon-Seok

## Enllaços externs

* (coreà) Goyang KB a la web de la National League Arxivat 2007-09-27 a Wayback Machine.
* (anglès) Goyang Kookmin Bank a ROKfootball.com Arxivat 2008-05-28 a Wayback Machine.
# Caja de Badajoz

Caja de Badajoz és una caixa d'estalvis extremenya amb seu a Badajoz. Forma part del nou grup, anomenat provisionalment Caja3, (Caja Inmaculada, Caja Círculo i Caja de Badajoz), fusió realitzada mitjançant el Sistema Institucional de Protecció (SIP).

## Referències

* ↑ «La integración de Cajacírculo se llamaría Grupo Caja 3» (en castellà). Diario de Burgos, 04-08-2010. [Consulta: 16 octubre 2010].

## Vegeu també

* Confederació Espanyola de Caixes d'Estalvis
# Livovská Huta

Livovská Huta és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1773.